Katrin Karisma

Katrin Karisma-Krumm (1966–1974 Katrin Jakobi; sündinud 21. augustil 1947 Tallinnas) on eesti näitleja ja laulja (sopran).

Haridus
Ta on lõpetanud 1965. aastal Tallinna 21. keskkooli ja 1968. aastal Tallinna Riikliku Konservatooriumi lavakunstikateedri (III lend). Ta on õppinud ka Eesti NSV Riikliku Filharmoonia estraadistuudios. 

Töö ja looming
Katrin Karisma on olnud aastatel 1968–1998 rahvusooperi Estonia solist, seejärel Vana Baskini teatri näitleja, hiljem vabakutseline. 

Katrin Karisma on Eesti Teatriliidu (1969. aastast) ja Eesti Solistide Liidu liige ning Eesti Näitlejate Liidu auliige.

Karisma on mänginud-laulnud peamiselt Estonia muusikalavastustes, kuid ka paljudes telelavastustes, kuuldemängudes, filmides ja kontserdilavadel (ka välismaal). Ta on lugenud sisse audioraamatuid vaegnägijatele, 2024. aasta seisuga on Eesti Pimedate Raamatukogus 136 tema loetud raamatut.Katrin Karisma audioraamatud Eesti Pimedate Raamatukogu kodulehel. Vaadatud 07.01.2025.

1971. aastal valiti ta Estonia teatri "Pipi Pikksuka" lavastuse üheks nimiosatäitjaks – Pipiks. Sellest 1969. aastal esietendunud muusikalilavastusest sai Eesti teatri ajaloo menukamaid teatritükke, mida mängiti kokku üle 400 korra, kusjuures Karismaga peaosas anti umbes 200 etendust.Mari Kukk. Katrin Karisma: kui jäin Piretit ootama, olin 42. Sanitar ütles: „Mida sa siin teed? Mine pensionisabasse!“ Maaleht.ee, 21.08.2024.Galerii. Pipid tähistasid Estonias "Pipi Pikksuka" 100. etendust. ERR, 31.01.2020.

2000. aastal astus Karisma Reformierakonda. Seoses Ülle Rajasalu määramisega Harju maavanemaks sai Karisma 2009. aastal asendusliikmena Riigikokku, kus töötas aastatel 2009–2010.

2001. aastast töötas Karisma Radisson SAS-i hotelli vastavatud Casino Victoria programmijuhina."Katrin Karisma toimetab kasiinoäris" Eesti Päevaleht, 24.04.2001. Karisma on töötanud projektijuhina ka kirjastuses Ilo. Pensionäripõlves on ta suviti pidanud kodukohvikut Ilusa Ilma Kohvik, aastatel 2022–2023 juhtis ta ka Tre Raadios kaks korda kuus "Terviseraadio" saadet. Kõige selle kõrvalt on ta jätkanud esinemist teatrilavastustes ja meelelahutusüritustel.Mari Kukk. Tervis Plussi kaanelugu | "Katrin Karisma: vahel tundub, et varised põrmu ja ongi kõik" Tervis Pluss / Delfi, 13.07.2020.Katrin Karisma "Terviseraadio" saateid Virumaa Tre Raadio kodulehel. Vaadatud 07.01.2025. 

2007. aastal võistles ta meelelahutussaates "Tantsud tähtedega", kus tema tantsupartner ja -treener oli Veiko Ratas. 2009. aastal hakkas sama tantsupaar sisustama Harku valla tantsuõhtuid.Nataly Koppel. Katrin Karisma ja Veiko Ratas õpetavad tantsima Õhtuleht.ee, 09.04.2009. 2022. aasta kevadhooajal osales ta TV3 meelelahutussaates "Maskis laulja", kus esines Ööliblikana."Ööliblika maski alt lendles rahva ette Katrin Karisma!" TV3 koduleht, 03.04.2022.

Alates 2019. aastast on igal suvel publikuhuvi jätkunud Vana Baskini Teatri lavastusele "Metsas ei kuule su karjumist keegi", kus peaosi mängivad Helgi Sallo, Katrin Karisma ja Anne Veesaar, kes kehastavad pensionäriikka jõudnud lapsepõlvesõbrannasid.Jaan Rapp. Näitlejannad tuuritavad Eestis juba kuuendat suve Lõuna-Eesti Postimees. 16.08.2024.Lavastus "Metsas ei kuule su karjumist keegi" Eesti Lavastuste Andmebaas. Vaadatud 28.02.2025.

Veebruaris 2024 esietendus rahvusooperis Estonia muusikal "Kabaree", kus Katrin Karisma sai esimest korda mängida kutselise teatri laval koos oma näitlejast tütrega. Märgiline on, et kui 40 aastat tagasi kehastas Estonias "Kabaree" peaosalist Sallyt Katrin Karisma, siis nüüd on samas rollis tema tütar Piret Krumm."Kabarees" on esmakordselt koos laval Katrin Karisma ja Piret Krumm ERR Menu, 01.02.2024.

Rolle teatrilavastustes
 Hanka (V. Blažek / L. Rychman, "Humalakorjajad", diplomilavastus Noorsooteatris, 1967)
 Anna (Maksim Gorki, "Põhjas", diplomilavastus Noorsooteatris, 1968)
 Beatrice (Tadeusz Dobrzański, "Kuninga loož", operett Estonias, 1969)
 Gwendolen (Gerd Natschiński, "Minu sõber Bunbury", operett Estonias, 1970)
 Aldonza / Dulcinea (Mitch Leigh, "Mees La Manchast", muusikal Estonias, 1971)
 Pipi Pikksukk (Ülo Vinter / Ülo Raudmäe, "Pipi Pikksukk", muusikal Estonias, 1971)
 Elli (A. H. Tammsaare / Voldemar Panso / Mari-Liis Küla, "Inimene ja inimene", Eesti Draamateatris, 1972)
 Lea Viires (Juhan Smuul, "Lea", Draamateatris, 1972)
 Niina (Raimond Valgre / Ülo Raudmäe, "Muinaslugu muusikas", muusikal Estonias, 1973)
 Jeanne (Rudolf Friml / Herbert Stothart, "Rose-Marie", operett Estonias, 1976)
 Kubelik (Burt Bacharach, "Tõotused, tõotused…", muusikal Estonias, 1979)
 Lydia (Boris Kõrver, "Kuskil Montparnasse'il", muusikal Estonias, 1980)
 proua Krone ja proua Vogelsang (Wolfgang Amadeus Mozart, "Teatridirektor", lühiooper Estonias, 1981)
 Daisy Darlington (Pál Ábrahám, "Savoy ball", operett Estonias, 1982)
 Sally Bowles (John Kander, "Kabaree", muusikal Estonias, 1984)
 Juliette Bongardt (Franz Lehár, "Krahv Luxemburg", operett Estonias, 1986)
 Golde (Jerry Bock, "Viiuldaja katusel", muusikal Estonias, 1989)
 Eliza (Frederick Loewe, "Minu veetlev leedi", muusikal Vanemuises, 1990)
 Lisa (Imre Kálmán, "Krahvinna Mariza", operett Estonias, 1990)
 Teele (Ülo Vinter, "Kevade", muusikal Estonias, 1991)
 Lois Lane (Cole Porter, "Suudle mind, Kate", muusikal Tallinna Linnahallis, 1992)
 La Môme Pistache (Cole Porter, "Can-can", muusikal Estonias, 1993)
 Pepi (Johann Strauss, "Viini veri", operett Estonias, 1994)
 Jänes (Tõnu Raadik, "Puhh", muusikal Estonias, 1995)
 komtess Stasi (Imre Kálmán, "Silva", operett Estonias, 1995)
 Dolly Gallagher (Jerry Herman, "Hallo, Dolly!", muusikal Estonias, 1996)
 prints Orlovski (Johann Strauss, "Nahkhiir", operett Estonias, 1997)
 Anna (Richard Rodgers / Oscar Hammerstein II, "Kuningas ja mina", muusikal Tallinna Linnahallis, Smithbridge Productions, 1998)
 Jacqueline (Jerry Herman, "La Cage aux folles ehk Linnupuur", muusikal Tallinna Linnahallis, Smithbridge Productions, 1999)
 Rebecca (Jim Steinman, "Vampiiride tants", muusikal/rokkooper Tallinna Linnahallis, Smithbridge Productions, 2000)
 Wilhelmine ehk tädi Wimpel (Eduard Künneke, "Onupoeg Bataaviast", operett Estonias, 2003)
 proua Corney (Lionel Bart, "Oliver!", muusikal Tallinna Linnahallis, Vanalinnastuudio koostöös Smithbridge Productionsiga, 2003)
 Maria Tschöll (Franz Schubert / Heinrich Berte, "Kolme neitsi maja", kammerooper Estonias, 2005)
 Bess Gallagher (Elinor Jones, "Väljaspool hooaega", Vana Baskini Teater, 2006)
 Sophie von Rosen (Lauri Vahtre, "Vihterpalu valss", Pärimusteater Loomine, 2008)
 Jean Horton (Ronald Harwood, "Kvartett", Komöödiateater, 2014)Katrin Karisma tutvustus Eesti Teatriliidu kodulehel.
 Bette Davis (Anton Burge, "Hollywoodi filmitähed", Komöödiateater, 2017) – pühendatud Katrin Karisma juubelile
 mitu rolli (Neil Simon, "Hotell California", Komöödiateater, 2018)
 Anita (Gertrud Larsson, "Metsas ei kuule su karjumist keegi", Vana Baskini Teater, 2019)
 Njegus (Imre Kálmán, "Lõbus lesk", operett Estonias, 2021)
 preili Schneider (John Kander, "Kabaree", muusikal Estonias, 2024)
 Anhilte (Imre Kálmán, "Silva", operett Vanemuises, 2025)

Rolle filmides ja telelavastustes
 1969 – "Viimne reliikvia", režissöör Grigori Kromanov, toatüdruk
 1969 – "Meteoor", telelavastus, lavastaja Vello Rummo, Olga
 1971 – "Metskapten", režissöör Kalju Komissarov, Mathilde
 1972 – "Tagasipöördumine ellu", režissöör Vladimir Basov, Nevesta
 1972 – "Noor pensionär", režissöör Sulev Nõmmik, pulmakülaline
 1972 – "Kõrvaline isik", telelavastus, lavastaja Tõnis Kask, Štšegoleva
 1973 – "Tavatu lugu", režissöör Kalju Komissarov, kaupluse müüja
 1973 – "Maaletulek", režissöör Kaljo Kiisk, Kadri
 1973–1976 – "Mõmmi ja aabits", lavastaja Kaarel Kilvet, telesari, Mõmmi ema
 1974 – "Colas Breugnon", režissöör Mati-Jüri Põldre, Colas' tütar Martine
 1977 – "Mõmmi ja aabits" (värviline versioon), lavastaja Kaarel Kilvet, Mõmmi ema
 1979 – "Nõiakivi", lavastaja Uno Leies, vanaema Sabiine
 1982 – "Arabella, mereröövli tütar", režissöör Peeter Simm, operetisolist
 1983 – "Teatridirektor", Eesti Telefilm
 1991 – "Rahu tänav", režissöör Roman Baskin, Agnes
 1998–1999 – "Mõmmi aabits. 20 aastat hiljem", lavastajad Karin Nurm ja Maarika Lauri, telesari, karuvanaema
 2019 – "Klassikokkutulek 3: Ristiisad", režissöör René Vilbre, ämmFilmographyKatrin Karisma tutvustus Eesti Filmi Andmebaasis.
 2022 – "Buss" (komöödiafilm), režissöörid Rasmus Rammo ja Kristi Tirmaste, Helju
 2023 – "Buss" (telesari), režissöörid Rasmus Rammo ja Kristi Tirmaste, Helju

Tunnustus
 1985 – Eesti NSV teeneline kunstnik
 Alates 1989. aastast Riina Reinikule kuulunud Estonia Näitlejate Ühingu hõbemärgi hoidja
 2012 – Euroopa aasta hea tahte saadikKatrin Karisma-Krumm valiti Euroopa aasta 2012 hea tahte saadikuks Õhtuleht.ee, 14.02.2012.
 2017 – Eesti Näitlejate Liidu auliigeAnu Saagim. Pildid ja video | Diiva Katrin Karisma pidas maha ägeda sünnipäevapeo sõprade keskel Estonia talveaias Õhtuleht.ee, 01.10.2017.

Isiklikku
Katrin Karisma on abielus olnud Peeter Jakobi (1966–1974) ja Hendrik Krummiga (1974–1989). Hiljem oli tema elukaaslane Tõnu Kilgas."Katrin Karisma" Eesti Entsüklopeedia (vaadatud 05.09.2021).

Katrin Karismal on kolm last: poeg Ivo Krumm ning tütred Mari Krumm ja Piret Krumm. Tütar Piret on samuti laulev näitleja.

Karisma on õppinud gümnaasiumis õmbleja lisaeriala ning hiljem saanud ka köösneri kutse; ta on endale ja lastele kasukaid õmmelnud.Tiina Kruus. "Estonia teater on alati olnud intriigide pesa" Eesti Päevaleht / LP. 03.07.2020.

Viited

 Kirjandus 
 "Vastab Katrin Karisma", vahendanud Mare Põldmäe. Teater. Muusika. Kino, 1993, nr 7, lk 3–14
 Elis Aunaste, "Katrin Karisma: minu ilus elu". Kirjastus Fookus Meedia, Tallinn 2008, 144 lk

 Välislingid 

 Piret Kooli. "Katrin Karisma: lapsed lõpetasid meie suhte" ajakiri Naised, 17. august 2007
 Rita Loel. "Katrin Karisma-Krumm tahaks Anglas rukkijahuputru süüa" Saarte Hääl, 7. juuli 2010
 Marvi Taggo. "Katrin Karisma: "Elu on igasugune..."" Pärnu Postimees, 11. jaanuar 2013
 Mari Kukk. "Katrin Karisma elamise nipid" ajakiri Tervis Pluss, 1. juuli 2020
 "Hommikusöök staariga" Õhtuleht, 19. oktoober 2018
 Tiina Kruus. "Estonia teater on alati olnud intriigide pesa" Eesti Päevaleht / LP, 3. juuli 2020
 "Katrin Karisma: Praegusel ajal oleks..." ERR Menu, 13. juuli 2021
 "Katrin Karisma viimasest kohtumisest..." ajakiri Kroonika, 10. september 2021
 Fotod | Kuulsustest kubisev uus kodumaine seriaal „Buss“ esilinastus vahva peoga Kroonika/Delfi, 5. september 2023

Kategooria:Eesti näitlejad
Kategooria:Eesti lauljad
Kategooria:XI Riigikogu liikmed
Kategooria:Eesti Reformierakonna poliitikud
Kategooria:Eesti NSV teenelised kunstnikud
Kategooria:Eesti Muusika- ja Teatriakadeemia vilistlased
Kategooria:Sündinud 1947